Flowerbreen

Flowerbreen er en 2,5 km lang og 1,5 km² stor isbre på Spitsbergen på Svalbard, mellom øvre Adventdalen og Isfjorden i det nordlige Nordenskiöld Land. Isbreen graver seg radialt ut fra fjellmassivet med Lusitaniafjellet (927 m) og Valmuetoppen (891 m), øst for Longyearbyen og nord for fjellet Skolten. Flowerbreen går nordover og fører foran seg drøyt 200 meter med morenemasser ned mot Flowerdalen som munner rett ut i Isfjorden ved Vinodden.

Flowerbreen har sitt navn etter den britiske museumslederen William Henry Flower (1831–1899).

Referanser 

Breer på Spitsbergen
Nordenskiöld Land